ANAN จับมือกลุ่ม “มิตซุย ฟูโดซัง” ตั้งบริษัทร่วมทุนลุยอสังหาฯ
ANAN จับมือกลุ่ม “มิตซุย ฟูโดซัง” บริษัทอสังหาฯจากญี่ปุ่น ตั้งบริษัทร่วมทุนในสัดส่วน 51:49 พัฒนาโครงการคอนโดฯ เตรียมลงนามพรุ่งนี้ (14 ต.ค.)
13 ต.ค. 2559

บริษัท อนันดา ดีเวลลอปเม้นท์ จำกัด (มหาชน) หรือ ANAN ระบุว่า ที่ประชุมคณะกรรมการบริษัทมีมติอนุมัติการเข้าร่วมลงทุน และลงนามในสัญญาร่วมทุน (Joint Venture Agreement) กับ SEA Investment Five Pte. Ltd. (“SEAI5”) ซึ่งเป็นบริษัทในกลุ่มของบริษัท มิตซุย ฟูโดซัง จำกัด (Mitsui Fudosan Co., Ltd.) ซึ่งประกอบธุรกิจพัฒนาอสังหาริมทรัพย์รายใหญ่แห่งหนึ่งในญี่ปุ่น และไม่เป็นบุคคลที่เกี่ยวโยงกันของบริษัท เพื่อพัฒนาโครงการคอนโดมิเนียมร่วมกันผ่านบริษัทย่อย ชื่อ บริษัท อนันดา เอ็มเอฟ เอเชีย สะพานควาย จำกัด (เดิมชื่อ บริษัท เอดีซี – เจวี1จำกัด) ในสัดส่วน 51:49 ซึ่งบริษัทจะเข้าลงนามในสัญญาร่วมทุนดังกล่าว กับ SEAI5 ในวันที่ 14 ตุลาคม 2559